Tervetuloa Jerusalem studioon!
Trumpin hallinnon yrittäessä -
käynnistää uudelleen Israelin ja palestiinalaisten rauhanprosessin -
Egypti on omaksunut välittäjän osan.
Kairon välitystyöstä ja muista tavoitteista keskustelevat -
Israelin entinen Egyptin suurlähettiläs Haim Koren, -
joka on IDC Herzlian luennoitsija, -
analyytikkomme Amir Oren -
ja Jerusalemin poliittisen tutkimus- keskuksen tutkija Tsvi Mazel, -
joka on hänkin Israelin entinen Egyptin suurlähettiläs.
Herra Oren, mikä on tilanne tällä hetkellä?
Egypti on johtava arabimaa.
Se on myös -
rauhanprosessin johtava kannattaja.
Mutta kun Sadat tuli Israeliin, -
arabit kritisoivat häntä erillisrauhan teosta.
Siksi Egyptin johtajat pyrkivät aina osoittamaan -
Egypti-Israel-suhteen ja palestiinalaisasian yhteyden.
Viimeisin esimerkki siitä on Fatahin ja Hamasin sovinto, -
jota Egypti isännöi viime viikolla.
Aivan, Egypti välitti palestiinalaisten yhtenäisyyssopimuksen.
Kairon ja Hamasin suhde huononi -
nykyisen presidentin, Abdel Fattah al-Sisin syrjäytettyä -
Muslimiveljeskunnan presidentti Muhammad Mursin.
Se johti vähitellen Gazan kaistaleen tiukempaan sulkemiseen, -
mikä pahensi suhdetta entisestään, -
samoin Hamasin yhteydet Wilayat Sinaihin, -
joka oli alun perin -
Muslimiveljeskuntaan kuulunut Ansar Bait al-Maqdis.
Sitten Hamas joutui selkä seinää vasten -
taloudellisen tukijansa Qatarin vaikeuksien seurauksena.
Egypti pystyi käyttämään vaikutusvaltaansa -
ja painostamaan Hamasin sovintosopimukseen.
Millainen osa Egyptillä on Israelin ja palestiinalaisten rauhanprosessissa?
Egyptissä on -
kaksi rinnakkaista ajattelutapaa -
nykyisestä tilanteesta.
Toinen on perinteinen ajatus palestiinalaisista -
arabimaailman yhteisenä huolenaiheena.
Toinen ajatus on syntynyt viime vuosina -
Sisin muotoiltua Egyptille kokonaan uuden turvallisuuspolitiikan.
Sen mukaan Hamas, Isis -
ja enimmäkseen Siinailla toimiva Muslimiveljeskunta -
vaarantavat Egyptin turvallisuuden.
Egyptin politiikka suuntautuu siksi terrorijärjestöjä vastaan.
Egyptin johtava asema taistelussa palestiinalaisten puolesta -
on ristiriidassa sen käytännön todellisuuden kanssa, -
jossa Egyptin on tehtävä yhteistyötä Israelin kanssa Siinailla.
Hamas on joutunut eriskummalliseen tilanteeseen.
Toisaalta Egypti pitää sitä vihollisena, -
mutta toisaalta Egypti ymmärtää, että ollakseen reilu välittäjä -
sen on pidettävä jatkuvaa yhteyttä Hamasiin.
Siksi se ajaa ensin palestiinalaisten keskinäistä sovintoa -
Hamasin ja palestiinalaishallinnon välillä, -
jonka jälkeen voidaan keskustella -
palestiinalaisten ja Israelin neuvotteluista.
Tilanne on mutkikas.
Egypti on paras välittäjämaa -
Israelin ja palestiinalaisten välillä.
Se on ollut sellainen alusta asti.
Se on Israelin ja palestiinalaisten rajanaapuri -
ja isännöi Arabiliittoa.
Rauhaa ei kuitenkaan vielä ole sen ponnisteluista huolimatta.
Vuonna 2007, jolloin Hamas miehitti Gazan, -
tilanne mutkistui, -
koska Hamas on Egyptin näkökulmasta laiton liike.
Se on ollut laiton jo ennen Mursin syrjäyttämistä.
Heti valtaan tultuaan Hamas perusti -
iranilaisten ohjusten ja tarvikkeiden salakuljetusverkoston -
Egyptin ja tunneleiden kautta.
Egypti ja Hamas ovat siis aina olleet napit vastakkain.
Hamasilla on ollut yhteyksiä -
salakuljettajaverkoston beduiineihin ja islamistijärjestöihin Egyptissä.
Ongelmia on siis aina ollut, -
mutta nyt tilanne on paljon monimutkaisempi kuin ennen.
Isis hallitsee suurta osaa Pohjois-Siinaista, -
eli Libyasta tulevaa salakuljetusreittiä.
Hamasin on tehtävä sen kanssa tietynlaista yhteistyötä.
Vieläkin Sisi ilmoittaa muutaman viikon välein, -
että tunneleista on löydetty -
salakuljetettuja räjähdepaketteja.
Libyan ja Siinain välillä on jatkuva liikenne.
Egypti yrittää jollain tapaa edetä Hamasin kanssa.
Millaiset ovat mahdollisuudet?
Hamasin on vaikea tehdä sovintoa Fatahin kanssa ja erota Isisistä.
Uskon, ettei kumpikaan onnistu.
Hamasilla on yhä Muslimiveljeskunnan ideologia -
sen tekemistä muutoksista huolimatta.
Tilanne on mutkikas Fatahille, Egyptille ja Israelille.
Jos Lähi-idän tilanteesta jotain voi sanoa, niin sen, että se on mutkikas.
Hamasin on jo raportoitu iskeneen Isisiä vastaan.
Pari viikkoa sitten se iski Gazan Isisin johtajaa vastaan.
Egypti kehui sitä myönteiseksi kehitykseksi.
Hamas yrittää siis ottaa etäisyyttä -
Wilayat Sinaihin ja muihin entisiin Muslimiveljeskunnan järjestöihin, -
jotka ovat liittyneet Isisiin.
Miten se vaikuttaa Egyptin välitystyöhön -
ei vain Israelin ja palestiinalaisten välillä, -
vaan myös palestiinalaisten kesken?
Hamasin ja Isisin "välirikkoa" ei pidä ottaa liian tosissaan.
Se voi olla väliaikaista.
Syyriassa al-Qaida ja Isis ovat toisiaan vastaan, -
vaikka näiden terrorijärjestöjen välillä on vain pieniä vivahde-eroja.
Hamas haluaa hallita Gazaa, eikä se halua, -
että Palestiinalainen islamilainen jihad, Wilayat Sinai tai muut -
uhkaavat sen valta-asemaa.
Aina kun Israelia vastaan isketään joltain alueelta, -
Israel vaatii sen hallintoa ottamaan alueen vastuulleen.
Niin tapahtui muutama päivä sitten, -
kun syyrialaiset ampuivat ilmatorjuntaohjuksia -
israelilaista sotalentokonetta vastaan Libanonin yllä.
Niin tapahtuu myös, kun Gazasta ammutaan raketteja.
Israel ei kuitenkaan syytä Egyptiä Siinain raketeista, -
koska Israel ja Egypti tekevät yhteistyötä.
Sen lisäksi, että Hamas on Muslimiveljeskunnan haara, -
PLO on saanut alkunsa Kairossa.
Jasser Arafat opiskeli Kairossa, -
ja Egypti tuki fedayeen-liikettä 1950-luvulla.
Egypti ei liittänyt Gazaa itseensä vuoden 1948 sodan jälkeen, -
vaikka se olisi voinut tehdä kuten Jordania teki Länsirannalle.
Egypti perusti sinne sotilashallinnon ja piti Siinain puskurialueena.
Silti Egypti katsoo olevansa vastuussa palestiinalaisista.
Siksi se ajaa vilpittömästi sopimusta Israelin ja palestiinalaisten välille.
Viime viikolla Wilayat Sinai ampui raketteja Etelä-Israelin asutuksiin.
Lontoolaislehden mukaan -
Israel kyllä reagoi siihen ja teki vastaiskun Isis-kohteisiin.
Israel osallistuu Egyptin ponnisteluihin Siinailla -
yhteisymmärryksessä Egyptin kanssa.
Israel ei kuitenkaan julistanut Egyptin olevan vastuussa siitä, -
mitä tapahtuu Egyptin alueella.
Israel suhtautuu siis Egyptiin toisin kuin muihin arabimaihin, -
koska sotilas- ja tiedusteluyhteistyö sen kanssa on erinomaista.
Tästä erinomaisesta yhteistyöstä kysyisin teiltä, suurlähettiläs Koren.
Yhteistyö tietysti vaihtelee tasolta toiselle.
Israelin puolustusvoimien entinen varaesikuntapäällikkö Jair Golan -
puhui Egyptin, Israelin ja Jordanian tiedusteluyhteistyöstä.
Tiedämme Israelin haluavan vakautta Egyptiin ja Siinaille -
juutalaisvaltion turvallisuuden takaamiseksi, -
mutta vastaavasti Israelin vakaus on Egyptille tärkeää -
sen oman vakauden turvaamiseksi.
Mitä Egypti on valmis tekemään -
Israelin ja palestiinalaisten ratkaisun eteen?
Egypti on huolissaan alueen vakaudesta.
Sen huolena on 2000 kilomerin alue Egyptin ja Libyan välillä, -
Siinain niemimaa ja Sudanin raja.
Terrorisminvastaisessa sodassa tarvitaan siis paljon yhteistyötä.
Egypti ottaa mieluusti vastaan kaikenlaisen avun -
vakauden lisäämiseksi.
Siinä asiassa Egypti ja Jordania ovat samassa veneessä.
Yhteistyö on molempien etu.
Kun Isis joutui vaikeuksiin Syyriassa ja Irakissa, -
se alkoi vahvistua Siinailla.
Isisiä vastaan on vaikea taistella Siinailla ja Libyassa.
Egyptiä huolestuttavat terrorijärjestöjen yhteydet, -
kuten Boko Haramin tulo Keski-Afrikan tasavallasta -
tai Isisin tulo Jemenistä Sudanin kautta Libyaan.
Mikä tahansa yhteistyö on meidän kaikkien etu.
Suurlähettiläs Mazel, -
USA:n presidentti Donald Trump on kiinnostunut -
Israelin ja palestiinalaisten "lopullisesta sopimuksesta".
Ennen Jared Kushnerin ja Jason Greenblattin lähettämistä -
hän kutsui Saudi-Arabian, Jordanian, eräiden emiirikuntien -
ja Egyptin johtajia tapaamaan häntä.
Trump halusi kuulla heidän näkökulmansa asioihin.
Egypti on tärkeässä osassa Trumpin pyrkimyksissä -
kohti alueellista rauhansopimusta.
Egyptihän on suurin arabimaa ja toinen niistä maista, -
joilla on jo rauhansopimus Israelin kanssa.
Onko Egypti menettänyt välittäjänasemansa -
Kairon ja Washingtonin haastavan suhteen seurauksena?
Ei todellakaan.
Egyptin ja Yhdysvaltojen suhde on muuttunut mutkikkaammaksi.
Mubarakin aikaan Egypti johti Iranin vastaista rintamaa, -
johon kuuluivat Saudi-Arabia ja Arabiemiirikunnat.
Yhteistyö sujui hyvin, mutta Obama rikkoi kaiken.
Trump yrittää nyt elvyttää sen.
Hän puhui Riadissa uudesta Iranin vastaisesta rintamasta.
Pian sen jälkeen puhkesi kuitenkin Qatar-kriisi.
Sitä rintamaa ei enää ole.
Persianlahden maat eivät voi nyt keskittyä Iranin vastaiseen taisteluun.
Trumpin Lähi-idän-politiikka on epäonnistunut -
Israelin, palestiinalaisten ja Egyptin kohdalla.
On kuitenkin heti lisättävä, -
että Egyptin ja USA:n välillä on ongelmia muun muassa siksi, -
että Egyptillä on yhteyksiä Pohjois-Koreaan.
Siksi Yhdysvallat on asettanut Egyptille pakotteita.
Se on jäädyttänyt osan sotilaallisesta avustaan.
Mubarakin aikaan hyvin toiminutta yhteistyötä ei enää ole.
Trump ei ole löytänyt keinoa tuoda meitä takaisin yhteen -
varsinkaan Iranin ja terrorismin vastaisella rintamalla.
Eräästä asiasta pitäisi olla erityisen huolissaan.
Kaikkien näiden vuosien jälkeen -
Sisi ei ole vieläkään voittanut Siinain kapinallisia.
Muutama päivä sitten he tappoivat kuusi sotilasta.
Samana päivänä he hyökkäsivät pankkiin ja kirkkoon El Arishissa -
ja tappoivat ainakin kuusi poliisia ja turvamiestä.
Kymmenen hyökkääjää sai surmansa.
El Arish muuttui sotatantereeksi.
Terroristit ovat vieläkin vahvoja, -
vaikka Egyptin armeija on taistellut Siinailla vuosikausia.
Egyptillä on siellä lentokoneita, helikoptereita ja vaikka mitä.
Tilanne on vaikeampi kuin mitä sanotaan.
Presidentti Sisi kutsui koolle -
turvallisuus-, tiedustelu- ja sotilasviranomaiset.
Presidentin tiedottaja ilmoitti, -
että he keskustelivat Pohjois-Siinaista.
Muita aiheita oli esimerkiksi uusi El Alamein.
Nyt on kulunut 75 vuotta siitä, -
kun kenraali Montgomery voitti Rommelin El Alameinissa.
Ellei sitä olisi tapahtunut, emme istuisi täällä.
Tärkeämpi aihe oli kuitenkin Pohjois-Siinai.
Todennäköisesti Egypti tekee hyökkäyksen -
sekä konkreettisista että symbolisista syistä.
Ellei Egyptin valtava armeija saa terroristeja kuriin, -
presidentti Sisi saattaa erottaa ne, jotka johtavat taistelua, -
ja aloittaa uuden taistelun Siinain rauhoittamiseksi.
Uuden strategian.
Suurlähettiläs Koren, mitä mieltä olette?
Virkakaudellani, -
kun Obama oli USA:n presidentti, -
egyptiläiset olivat vihamielisiä -
USA:n hallintoa kohtaan.
He sanoivat, etteivät amerikkalaiset ymmärrä Egyptin tilannetta.
Egyptiläisillä on nyt suuria odotuksia Trumpia kohtaan.
Trump yrittää ymmärtää Lähi-itää.
Kun me, eli Egypti, Israel, Jordania ja Arabiemiirikunnat, -
puhumme epävirallisesta sunnimaiden ja Israelin liittoumasta, -
Trump ymmärtää kyllä Iranin merkityksen siinä yhtälössä, -
mutta ei Qatarin ja Turkin merkitystä.
Qatar ei kuulu siihen liittoumaan Egyptin silmissä.
Mainitsitte sopimuksen palestiinalaisten kanssa.
Se on hankalampaa kuin miltä näyttää.
Tarkoitus on linjata asiat, joista olemme yhtä mieltä.
Ne ovat terrorisminvastainen taistelu, -
USA:n johtama Iranin vastainen rintama -
sekä Qatarin ja Turkin eristäminen, -
sillä ne eivät voi osallistua siihen.
Saanko kommentoida?
USA:n presidenteillä on eroa.
Demokraatit keskittyvät arvoihin ja ihmisoikeuksiin, -
ja republikaanit intresseihin.
Se selittää muutoksen Obamasta Trumpiin.
Mielestäni arvot vain ovat erilaiset.
Monet Lähi-idän ja Euroopan maat investoivat nyt Sisin Egyptiin, -
koska ne pitävät Sisiä tärkeänä -
Pohjois-Afrikasta tulevan maahanmuuton takia.
Hiljattain Saudi-Arabia ja Italia sopivat -
lainoista tai investoinneista Egyptille -
osoituksena luottamuksesta sen johtoa ja taloutta kohtaan.
Egypti tekee hyvää työtä talouden saralla.
Talous on paranemassa?
Niin, vaikka se on kaukana hyvästä.
Talousindikaattorit ovat hyviä.
Kasvu on 4,3 prosenttia vuodessa, -
mikä on ihan hyvä, -
mutta Egypti tarvitsee 7―8 % noustakseen alikehittyneisyydestään.
Siinain levottomuudet ovat Sisin esteenä.
Koska Obama laiminlöi Egyptiä, -
Sisi kääntyi Venäjän puoleen ja osti sieltä aseita.
Venäjä rahoittaa nyt ydinlaitosta Egyptissä.
Egypti on liittynyt Venäjän rinnalle Syyriassa.
Se auttaa Venäjää, Turkkia ja Irania Astanan prosessissa.
Se on koonnut Kairoon pari―kolme maltillista sunniryhmää -
painostaakseen niitä Astanaan.
Ne suostuivat siihen vastahakoisesti.
Egypti on ollut länsimielinen, ja sillä on rauha Israelin kanssa, -
ja sillä oli hyvät suhteet Amerikkaan.
Obama pilasi kaiken, eikä Trump pysty korjaamaan sitä vahinkoa.
Ei voi kuin sanoa, että se on mutkikasta.
Ohjelma on lopuillaan. Saatte kukin vielä kommentoida.
Suurlähettiläs Koren, -
uskotteko Egyptin omistautuvan yhä enemmän -
Israelin ja palestiinalaisten rauhanprosessiin?
Egyptiläiset osallistuvat siihen aktiivisesti jatkossakin -
niistä vaikeuksista huolimatta, -
jotka he tuntevat paremmin kuin kukaan.
He ovat kärsivällisiä, koska he ymmärtävät, -
miten tärkeää on saada osapuolet vakuuttumaan asioista.
He ymmärtävät myös Lähi-idän koko viitekehyksen -
Israelin ja palestiinalaisten rauhantavoittelulle.
YK, EU, USA ja Venäjä kuuluvat maailmanlaajuiseen kvartettiin, -
mutta on olemassa myös Lähi-idän kvartetti, -
Israel, Jordania, Egypti ja palestiinalaiset.
Egyptin johtajuus on tärkeää.
Sadatin päivistä lähtien ei ole nähty -
niin päättäväistä ja yhteistyökykyistä johtajaa kuin Sisi.
Toivottavasti hän säästyy salamurhalta tai vallankumoukselta.
Sisi on Lähi-idän paras johtaja.
Hän on vakaa ja tietää, mitä tekee, ja tekee sen hyvin.
Häntä ympäröivät kuitenkin liian vaikeat olosuhteet.
Hän tarvitsee Euroopan ja Amerikan tuen.
Meidän on lopetettava tähän.
Kiitos, suurlähettiläs Koren, Amir Oren ja suurlähettiläs Mazel!
Kiitos myös katsojille, näkemiin perjantaihin!
Olet juuri katsonut Jerusalem studio -ohjelman.
Mikäli ohjelma oli sinusta antoisa, voit tukea Heaven TV7 Jerusalemia.
Soita 0600-10077 tai käytä ruudun viitenumeroa.
Lahjoittaa voi myös PayPalin kautta.
Lahjoituksesi mahdollistaa Jerusalem studion.
Suomennos: Hannele Lehtoranta